
Cyflwyniad
Yn yr aseiniad yma, cyflwynaf y lleoliad yr wyf wedi mynychu er mwyn arsylwi digwyddiadau critigol a chyflawni astudiaethau achos mewn ysgol gynradd. 
Gan arddangos tystiolaeth o ddarllen pellach trafodwyd modelau gwahanol o arsylwi, astudiaethau achos a digwyddiadau critigol. Dadansoddiad o’r cryfderau a’r gwendidau'r modelau yn cael eu cynnwys yn yr adran yma. Drwy adfyfyrio ar fy mhrofiad, byddaf yn cynnwys rhesymwaith o’r fethodoleg fe ddefnyddiais i gasglu’r wybodaeth ar gyfer yr astudiaeth achos a digwyddiad critigol.
Cysylltaf fy arsylwad gyda’r dibenion y creaf Donaldson (Llywodraeth Cymru, 2015) i arddangos sut mae’r digwyddiad yn un critigol i ddatblygiad y disgybl.
Crynodeb o wybodaeth allweddol ymchwil bydd yn cael eu trafod yn yr adran ‘Adroddiad Llenyddiaeth’. Er bydd llawr o feysydd posib i ymchwilio o fewn un arsylwad, byddaf yn crynhoi a chanolbwyntio ar feysydd datblygu er mwyn hystyried gwahanol safbwyntiau proffesiynol a dod o hyd i nodweddion sydd yn debyg a gwahaniaethau rhwng credau.
Gan gyfeirio at fodelau adfyfyriol byddaf yn myfyrio ar fy mhrofiad ac yr arsylwadau a phenderfynu beth yw’r camau nesaf mwyaf addas. Yn fwy, bydd trafodaeth am bwysigrwydd myfyrio yn gritigol er mwyn annog datblygiad personol addysgu.
I grynhoi, byddaf yn dogfennu asesiad o fy null gan gyfeirio at safonau proffesiynol newydd ar gyfer addysgu ac arweinyddiaeth a rôl ymarfer adfyfyriol yng Nghymru.
Gweler yn yr atodiad tystiolaeth o arsylwadau a phedwar digwyddiad critigol. Byddaf yn cyfeirio at yr adrannau perthnasol drwodd yr aseiniad.

Arsylwadau 
Mynychais mewn ysgol Gynradd Gymraeg i blant oedran tri i un ar ddeg. Mae gan yr ysgol un deg chwe dosbarth, llyfrgell liwgar a llefydd agored er mwyn ehangi ar amrywiaeth o ddatblygiadau a darparu amser tawel. Mae gan yr ysgol ardal awyr agored eang er mwyn ymestyn profiadau dysgu i’r amgylchedd naturiol. Mae amrywiaeth o bwrpasau a chredoau gan yr ysgol sydd yn darparu cyfleoedd addas gan bob disgybl er mwyn sicrhau datblygiad cyfannol sydd yn cyfrannu at ddod yn aelodau cytbwys, integredig o gymdeithas ddwyieithog yn ôl Ysgol Gynradd Gymraeg Lon Las (2017).
Fe ges i fy lleoli mewn dosbarth meithrin gydag un athrawes, dwy gynorthwywraig a 28 o blant oedran 3-4 a oedd yn mynychu’r ysgol yn y bore yn unig. Mae’r dosbarth yma yn rhan o’r adran agored meithrin/derbyn sydd yn cynnwys tua 80 o blant i gyd. Cyn i Cofid-19 effeithio bywyd ysgol, dywedodd yr athrawes roedd y dosbarthiadau meithrin a derbyn fel arfer yn cylchdroi a chael mwy o brofiad cymdeithasol a mwy o le i ddysgu/archwilio trwy chwarae. Fel canlyniad o’r sefyllfa Cofid-19 mae’r dosbarth nawr wedi cael ei gwahanu a threfnu mewn i ardaloedd ar gyfer gweithgareddau penodol ond am ardaloedd tywod, dŵr a thoes am resymau hylendid. Roedd byrddau o wahanol faint o amgylch y dosbarth ar gyfer tasgau  ffocws ac annibynnol ble roedd gweithgareddau wedi cael ei arddangos yn barod i’r plant i archwilio. Roedd ardal tu allan y meithrin yn fwy na maint y dosbarth ac yn lle agored ble  welais wahanol weithgareddau corfforol a dychmygol.

Methodoleg 
Yn ôl Zaare (2012) pwrpas arsylwi yw rhoi profiad i ddarpar athrawon i gasglu gwybodaeth werthfawr o ddigwyddiadau’r dosbarth. Gall arsylwi caniatáu digwyddiadau i barhau yn naturiol heb ymyrryd i roi mewnwelediad gwir i’r arsylwr. Ond, mae Kumar (2014) yn rhybuddio am sut gall arsylwr ymyrru ar ymddygiad nhw sydd yn cael ei harsylwi sydd ddim yn adlewyrchu’n wir ddigwyddiadau’r dosbarth sydd yn ddata annibynadwy. Fodd bynnag, mae O’Leary (2014) yn ychwanegu mae gwahanol fodelau o arsylwi ac mae angen dewis model addas am bwrpas yr arsylwad er mwyn cael y canlyniadau orau.
Yn ystod fy arsylwadau, gan gyfeirio at ganllawiau Cymdeithas Ymchwil Addysg Prydain (BERA) (2018), ni chymerodd rhan yn weithgareddau’r dosbarth er mwyn gwylio llif naturiol y dosbarth heb ddylanwadau ymddygiad y disgyblion. Roeddwn yn ymwybodol am farn Kumar (2014) am sut gall arsylwr effeithio ar ddigwyddiadau safonol. Wrth wneud nodiadau sylweddolais collais ambell ryngweithiad ond pe na bawn i'n gwneud nodiadau wrth i'r digwyddiadau ddigwydd roedd risg o anghywirdeb yn fy ngwaith ymchwil. Mae Kumar (2014) a Zaare (2012) yn rhybuddio am yr effaith yma ar arsylwi.
Fodd bynnag, mae O’Leary (2014) yn hysbysu nid yw arsylwi yn unig yn effeithiol oherwydd mae’n ddehongliad un person o’r digwyddiadau sydd yn gallu newid o berson i berson. Ymhellach, mae’n rhybuddio am ragfarn sydd ddim yn ddefnyddiol mewn arsylwadau. Felly, mae’n pryderu mae arsylwadau yn rhoi gwybodaeth rannol i’r arsylwr ac mae angen gwneud ymchwil sydd yn seiliedig ar y data sydd yn gyfle cadarnhaol i ymestyn gwybodaeth. Mewn cytundeb, mae Zaare (2012) yn tybied mae arsylwi yn ddiwerth heb fyfyrio sydd yn paratoi athrawon am ddyfodol addysgu a phontio damcaniaethau ac ymarfer (Estyn, 2014).
Mae Joshi (2018) yn hysbysu mae arsylwi yw’r cam cyntaf tuag at nodi digwyddiadau critigol. Mae Tripp (2011) yn ychwanegu mae digwyddiad critigol yn digwydd annisgwyl pryd mae’r arsylwr yn gwneud beirniaid ac yn dadansoddi'r hyn maen nhw wedi arsylwi drwy fyfyrio. Mae Tripp (2018) a Joshi (2018) mewn cytundeb mae pwrpas nodi digwyddiadau critigol yw cwestiynu arfer personol, datblygu hunanymwybyddiaeth ac annog datblygiad personol er mwyn creu cymuned o ymarferwyr critigol. Gall yr arfer yma achosi gwerthusiad o ymddygiadau a threfnau sefydledig ac ysgogi ymchwil. Bydd yr arfer yma yn angenrheidiol ar gyfer y diwygiad o’r cwricwlwm newydd i Gymru sydd ar y gweill (Donaldson, 2015).
Mae McCabe (2002) a Thiel (1999) fel nodwyd yn Joshi (2018) wedi creu pedwar cam er mwyn esbonio digwyddiad critigol. Fodd bynnag, mae methodoleg Theil (1999) yn anelu at hunan werthusiad sydd yn cyfyngu defnydd o’r dull yma i’r athro yn unig. Ar y llaw arall, mae methodoleg McCabe (2002) yn ychwanegol i fethodoleg Tripp (1993) fel nodwyd yn Joshi (2018) yn fwy agored i ddehongliad ac yn fwy deniadol i gynulleidfa fwy oherwydd y cynnwys. Fodd bynnag, mae Tripp (1993) wedi crynhoi eu dull mewn i ddau gam penodol sydd yn hawdd i’w ddilyn ond yn gallu culhau'r broses o ddadansoddi a myfyrio sydd yn cyfrannu at gasgliad o’r digwyddiad critigol.
Fel trafodwyd, dydy defnyddio’r fethodoleg uchod ar wahân ddim yn ddibynadwy at ymchwil effeithiol. Wrth gasglu'r holl wybodaeth a ddilyn camau dadansoddol ac ymchwilio, sydd yn addas at y diben, bydd astudiaeth achos, sydd yn cynnwys ffynonellau lluosog, sydd yn creu cyrff o wybodaeth eang sydd yn treiddio gwybodaeth mewn ffordd bydd data rhifedd ddim yn gallu.  

Digwyddiad critigol sydd yn gysylltiedig â phedwar diben Donaldson
Penderfynwyd ymchwilio ymhellach am ddigwyddiad critigol 4 sydd yn yr atodiad isod o dudalen 16 ymlaen. Gweler mae’r profiadau am y ddau ddisgybl yn hollol wahanol, gan hynny, canolbwyntiwyd ar effaith ymddygiad disgybl A.
Arsylwais dau ddisgybl yn eistedd mewn twba llawn clipiau siâp 'c' ac oedd yna i ddatblygu sgiliau echddygol man ac annibyniaeth gan fod cyfarwyddiadau gweledol ac ysgrifenedig ar gael.
Sylweddolais, ar gael yn y twba oedd cyfarwyddiadau gweledol ac ysgrifenedig ar ddwy garden. Roedd hynny yn adlewyrchiad o’r diben o greu ‘ddysgwyr uchelgeisiol a galluog’ drwy geisio a mwynhau her oherwydd doedd dim arweiniad wrth oedolyn. Felly, nid oedd y disgyblion yn gyfyngedig at reolau llym ac roedd y disgyblion yn gyfrifol am benderfynu diben a chanlyniad y gweithgaredd. Fel canlyniad, unwaith mae disgybl yn deall sut i ddilyn cyfarwyddiadau syml yn annibynnol, byddant yn gallu datblygu ar y sgil yma a pharhau i weithio yn annibynnol wrth weithgareddau mwy cymhleth. Datblygwyd sgiliau sylfaenol a gwybodaeth ar gyfer deilio a bywyd pob dydd sydd yn ddisgwyliad unigolion ‘iach a hyderus’. Ymhellach, gweithredan nhw sgiliau darllen wrth iddyn nhw ddatblygu'r sgil yma sydd yn adlewyrchu'r diben o fod yn ‘gyfranwyr mentrus, creadigol’.
Ystyriais falle mai disgybl A wedi cael cyflwyniad i’r gweithgaredd yma yn flaenorol oherwydd roedd yn ymddangos yn hyderus at y dasg. Cychwynnodd disgybl B, heb gysylltu gyda’r cyfarwyddiadau, a chlipiodd gwahanol liwiau at un clip penodol. Edrychodd disgybl A ar y cyfarwyddiadau a ddefnyddiodd ei ddealltwriaeth bersonol i gynorthwyo dealltwriaeth disgybl B. Cynigodd  disgybl A chyfraniad cadarnhaol gan glodfori: ‘No, we need to do it like this!’ gan eto adlewyrchu diben ‘gyfranwyr mentrus, creadigol’.  Ymhellach, sgiliau o’r diben yma arsylwais oedd cyfathrebu yn hyderus, mwynhau datrys problem drwy o beth oedd angen newid i wneud y dasg yn gywir gan gysylltu gyda’r cyfarwyddiadau fel tystiolaeth mae dadl hi yn gywir. Defnyddiodd hi gyfarwyddiadau gweledol, iaith ac enghraifft er mwyn esbonio'r camgymeriad ac yn rhoi ei hegni a sgiliau er mwyn caniatáu ei chyfoedion i elwa. Chwaraeodd disgybl A rôl bwysig ac effeithiol yn y gweithgaredd yma.
Mae’r ymddygiad yma yn dangos mae disgybl A yn datblygu lles personol a datblygodd perthynas cadarnhaol drwy gynnig cymorth fel y trafodwyd Donaldson (Llywodraeth Cymru, 2015) yn y diben o greu dysgwyr ‘iach a hyderus’.
Edrychodd disgybl B i fynnu at A a’u rhewi. Cododd disgybl B y cerdyn arall ac astudio am eiliad. Wrth iddi hi edrych ar y cyfarwyddiadau roedd disgybl A wedi cychwyn cysylltu'r clipiau coch at ei gilydd i greu cadwyn fel oedd yn y llun. Ychwanegodd disgybl A: ‘Let’s do all red colours!’ ac roedd disgybl B o hyd yn arsylwi ac roedd yn ymddangos ei fod yn meddwl am ofyniad y dasg o hyd cyn parhau. Ailddechreuodd disgybl B gan glipio darnau coch yn unig at ei gilydd ond roedd yn parhau i glipio darnau at un clip penodol.
I grynhoi, adlewyrcha disgybl A llawer o sgiliau o ddibenion ‘unigolyn iach a hyderus’ ac yn ‘ddysgwyr uchelgeisiol, galluog’ yn y digwyddiad critigol yma ond yn fwyaf hyderus yn y maes ‘gyfrannwr mentrus, creadigol’. Dyma beth roedd disgybl A yn gallu cyflawni yn annibynnol felly, drwy ailddefnyddio ac ymarfer sgiliau presennol, cael profiadau newydd a gydag ymyrraeth oedolyn i ychwanegu at hyn mae hi’n gwybod bydd dealltwriaeth a gallu disgybl A yn dyfnhau ac adlewyrchu mwy o elfennau o ddibenion Donaldson (Llywodrath Cymru, 2015).
Adroddiad Llenyddiaeth  
Wrth fyfyrio ar ddigwyddiad critigol pedwar, rwyf wedi nodi meysydd posib ar gyfer ymchwil pellach. Ymchwelaf am effeithiolrwydd grwpiau ystod gallu ac arwyddocâd modelu ymddygiad drwy ddysgu. Archwiliaf ymhellach am effeithiau ar ddatblygiad cyfannol gan gyfeirio at ddamcaniaethau, hawliau plant ac amryw o ffynonellau o wybodaeth addas.
[bookmark: _Hlk53391302]Fel darllenwyd yn nigwyddiad critigol pedwar, ni chafodd y disgyblion arweinyddiaeth gan yr athrawes, felly, gan fod y dysgwyr yn cael dewis gweithgaredd eu hunain, roedd hyn yn debygol o gyfrannu at lefelau uwch o ddiddordeb fel trafoda Zosh et al (2014). Mae hynny yn adlewyrchiad o gred Bruner (1961) fel trafoda Olson (2014); i hwyluso dysgu i ganiatáu dysgwyr i adeiladu gwybodaeth eu hunain. Mae’r cysyniad yma yn cysylltu gyda’r damcaniaeth adeiladwaith o ddysgu; y proses corfforol o ddod o hyd i wybodaeth yn ôl Sjoberg (2010). Damcaniaethwyr sydd mewn cytundeb ac wedi cynnal arbrofion ar y cred yma yw Vygotsky (1934) a Piaget (1936).
Gweler digwyddiad critigol pedwar yn yr atodiad, gaiff y disgyblion profiad o arwain dysgu personol drwy weithgaredd chwarae annibynnol. Ni threfnodd yr athrawes y dysgwyr mewn i grwpiau gallu ar gyfer y sesiwn dan arsylwad, yn lle hynny roedd y disgyblion wedi cael ei drefnu ar hap mewn i grwpiau cymysg o allu.
Mae’r arfer yma yn adlewyrchiad o ddadl Neihart (2007) a Grant (2019) sydd yn disgrifio’r dull o rwpio yn ystod gallu yn ‘outdated’. Yn fwy, ychwanegodd Grant (2019) mae grwpiau gallu yn cyfrannu tuag at reolaeth dosbarth da ond dydy’r arfer yma ddim yn  pryderu am lwyddiant addysgol. Fel canlyniad, mae disgyblion yn ymwybodol am eu sefyllfa mewn grwpiau. Felly, mae’n bosib gall dysgwyr yn y grŵp uwch teimlo pwysau i gyrraedd disgwyliadau cyflawniad. Ar y llaw arall, mae’r dull yma yn gallu effeithio hyder y dysgwyr sydd yn ymwybodol y bod nhw sydd yn y grŵp is. Fel canlyniad gall disgyblion credu mai disgwyliadau isel am eu perfformiad addysgol a dangos llai o ddiddordeb i ddysgu sydd yn cyfyngu cyfleoedd cynnydd. Cefnoga Laevers (2017) y farn yma ac yn cydnabod y cysylltiad rhwng lles a dysgu. Ymestynna Laevers (2017)  y ddadl yma gan ychwanegu mae lles cadarnhaol yn arwain tuag at ddisgyblion sydd yn fwy agored i ddysgu a chymhelliant i ddatblygu. Mewn cytundeb yw Iechyd Cyhoeddus Lloegr (Public Health England) (2014) sydd yn cydnabod gall lles gwael gyfyngu ar ddatblygiad a chredu bod profiadau cymdeithasol yn werthfawr gan eu bod yn cyfrannu at well lles. Felly, mae hwn yn awgrymu mae lles yw’r sylfaen i feithrin datblygiad.
Tystiolaeth o sut mae lles yn gallu effeithio ar ddatblygiad yn ymddangos mewn Hierarchaeth o Anghenion gan cred cynnar Maslow (1943) fel darllenwyd yn Pierche (2015). Anghenion sydd yn cysylltiedig a theimladau yw rhan canolig or Hierarchaeth sydd yn ymddangos anghenion seicolegol. Wrth grwpio dysgwyr mewn i ystod gallu gall y cam yma cael eu effeithio’n negyddol a chyfyngu neu atchweliad datblygiad a ni lwydda’r dysgwyr cyrraedd y brig o ‘self-actualisation’ (Pierche, 2015). Felly, mae hynny yn awgrymu mae’r dull o grwpiau gallu yn cyfyngu datblygiad yn hytrach na'i hyrwyddo. Ar y llaw arall, mae Hallam (dim dyddiad) yn adrodd am lwyddiant y dull hwn yn ystod tasgau ffocws er mwyn herio gwahanol grwpiau gallu a gwelwyd datblygiad gwell gan mabwysiadu y dull hon. Yn debyg, mae Dyson, Goldrick a West (2016) yn cytuno mae angen grwpio i osgoi arafu dysgwyr galluog neu herio disgyblion llai galluog ormod er mwyn caniatáu dysgwyr i cyflawni eu potensial unigol a darparu tegwch. Fodd bynnag, rydyn nhw yn ychwanegu does dim tystiolaeth i gefnogi y cred yma. 
Mewn absenoldeb yr athrawes roedd disgybl A wedi arddangos elfennau o ymddygiad deallus fel trafoda Kallick a Costa yn eu 16 harferion meddwl yn ôl y Sefydliad Arferion Meddwl (The Institute of Habits of Mind) (2020). Dangosodd hi hyblygrwydd, ymdrechodd am gywirdeb, nododd problem ai ceisio datrys a meddyliodd yn annibynnol. Pe bai'r grwpiau wedi'u trefnu yn ôl gallu tebyg, ni fyddai disgybl A wedi cael yr un cyfle i ddefnyddio ei gwybodaeth a'i defnyddio'n hyderus. Felly, cafodd y ddau ddisgybl cyfle i ddatblygu. Fodd bynnag, mae Hallam (dim dyddiad) yn ychwanegu dydy’r effeithiolrwydd o rwpio ddim yn berthnasol i bob maes dysgu.
Drwy rwpio yn ôl gallu cymysg roedd disgybl A wedi cyfrannu tuag at ddatblygiad disgybl B. Roedd disgybl A yn gweld yn fwy gwybodus am y dasg ac ymestynnodd hi ddealltwriaeth ei chyfoedion. Wrth wneud hynny, roedd disgybl A wedi adlewyrchu diben ‘gyfranwyr mentrus creadigol’ Donaldson (2015) drwy ddefnyddio ei hegni er mwyn cefnogi ei ffrind i elwa.
Yn ychwanegol, adlewyrchodd disgybl A y damcaniaeth datblygodd Vygotsky (1978), sef, y Parth Datblygiad Procsimol (Shebani,2016). Roedd disgybl A wedi cefnogi disgybl B i ddatblygu o'i sefyllfa bresennol i'r cam nesaf na fyddai wedi gallu ei gyflawni heb ymyrraeth gan unigolyn mwy gwybodus. Eto, os oedd y dysgwyr wedi cael eu trefnu ystod gallu, bydd y disgyblion yn dibynnu yn fwy ar yr oedolyn am ymyrraeth er mwyn datblygu. Yna, mae risg o rwystrau parhaol bydd dysgwyr ddim yn gallu goresgyn hynny oni bai ei bod yn derbyn mewnbwn. Fodd bynnag, credodd Piaget (1936) mae plant yn datblygu drwy gamau mewn trefn benodol (Piaget ac Inhelder, 2019). Cyfeiriodd at barodrwydd disgyblion, a sut mae angen cyrraedd cam penodol cyn symud ymlaen a datblygu i’r cam nesaf. Felly, mae hynny yn awgrymu bydd disgybl mwy gwybodus ddim yn cyfrannu at wybodaeth disgybl llai gwybodus nes i’r plentyn yn barod i symud i’r cam nesaf ac wedi cyflawni'r dysgu o fewn y cam presennol. Felly, mae hynny yn awgrymu bydd grwpiau cymysg o allu ddim yn cyfrannu yn effeithiol at ddatblygiad cyfoedion. Ar y llaw arall, mae Bandura (1961), yn ôl Nabavi (2012) yn dadlau, dyle disgyblion ddim cael eu trin yn erbyn gallu gwybyddol a chydnabod galluoedd plentyn i lunio eu gwybodaeth eu hunain. Gwelwyd nodweddion o’r gred yma yn nigwyddiad critigol 4 yn yr atodiad.
Yn ystod y digwyddiad critigol roedd yr unigolyn; sef, disgybl A wedi cyfrannu tuag at system-micro disgybl B fel trafoda Heimer et al (2008). Ystyriodd Bronfenbrenner (1979) (Heimer et al, 2008), yn debyg i Vygotsky (1978), Piaget (1936) a Bruner (1961), mae profiadau allanol yn debygol iawn o ddylanwadu datblygiad unigolyn. Yn yr achos hwn, roedd cyfoedion o fewn yr ysgol wedi effeithio ar ddatblygiad y plentyn drwy brofiadau chwarae. Fodd bynnag, dadleuodd damcaniaethwyr ymddygiadol sef; Skinner (1938), Thorndike (1988) a Pavlov (1902) mae’r unig ffordd mae plant yn dysgu yw drwy dechnegau atgyfnerthu. Fodd bynnag, cafodd disgybl B ddim atgyfnerthiad yn ystod y gweithgaredd ond parhaodd i ymgeisio cwblhau a deall y dasg. Creda Petty (2018) mae hwn yn gyfle coll oherwydd mae’n cydnabod pŵer adborth ond yn cefnogi'r cysyniad o ddysgu gweithredol.
Yn fwy na hynny, mae Mayer (2004) yn hysbysu sut mae ymddygiad yn ymddangosiad ond nid ellir dibynnu arno oherwydd nad yw bob amser yn adlewyrchiad cywir o allu gwybyddol. Mae Mayer (2004) yn rhybuddio sut y gall plant fod yn ddibynnol ar atgyfnerthu sy'n cael ei ystyried yn dylanwadu allanol a all effeithio ar awydd mewnol plentyn i ddysgu. Felly, yn wahanol i’r damcaniaethau sydd yn credu mai plant dim ond yn dysgu drwy ganlyniad atgyfnerthiad, mae disgybl B wedi dangos cymhelliant cynhenid i ddysgu (Deci a Ryan, 2010).  Er mwyn datblygu, cafodd disgybl B mewnbwn wrth blentyn A pwy oedd yn ymddangos yn fwy gwybodus am y dasg ond cafodd dim atgyfnerthiad i gadarnhau ei ymddygiad.
Yn dilyn arbrawf, darganfu Bandura (1961) fod plant yn debygol o ailadrodd ymddygiad maent wedi arsylwi fel trafoda Nabavi (2012). Arsylwyd ymddygiad yn cael ei modelu a dynwared yn y digwyddiad critigol yma. Trafododd Parr a Townsend (2002) sut mae dysgu gan gyfoedion yn fwy anffurfiol ac yn fodd effeithiol o godi lefelau cyrhaeddiad. Fodd bynnag, rhybuddia Thurston et al (2007) os nad ydy’r athrawes yn rheoli maint grwpiau a rheoli’r amgylchedd bydd canlyniad y dysgu gan gyfoedion ddim mor effeithiol. Yn fwy, mae Thurston et al (2007) yn ychwanegu mae adroddiadau o lwyddiant dull grwpiau gan gyfoedion os ydy’r athrawes yn rheoli’r hyn effeithiol. O brofiad, nid yw'r dysgwr, waeth beth fo'r gallu, bob amser yn modelu nac yn dynwared yr ymddygiad a ddymunir, felly, collir cyfleoedd dysgu. Gan hynny cyfeirir at ddamcaniaeth Bruner (1961) fel trafoda yn Olson (2014) sydd yn cydnabod pwysigrwydd ymyrraeth oedolyn i hwyluso ac arwain y dysgu er mwyn nodi galluoedd presennol a'r camau nesaf a fyddai'n cael eu colli pe bai plant yn cael eu gadael i ddysgu ymhlith cyfoedion. Fodd bynnag mae’n arfer angenrheidiol i ganiatáu disgyblion i gysylltu gyda chyfoedion oherwydd mae’n un o’r hawliau sydd gan blant yn ôl UNICEF (dim dyddiad). Yn ogystal, roedd disgybl A wedi ymarfer ei hawl i fynegi yn ystod sesiwn ble roedd yn teimlo’n ddiogel a hyderus. Yn fwy, roedd y dysgwyr hefyd yn ymarfer eu hawliau i chwarae, dysgu a datblygu (UNICEF, dim dyddiad).
Er bod llawer o dystiolaeth o sut mae modelu ymddygiad a gweithio gyda chyfoedion yn gryf, mae dadl gref sydd yn hysbysu sut gall athrawon colli cyfle gwerthfawr i atgyfnerthu a nodi anghenion datblygu pellach. Felly, i grynhoi, bydd diwygiad o'r cwricwlwm newydd i Gymru yn caniatáu hyblygrwydd i siapio'r cwricwlwm i gwrdd ag anghenion unigol eu disgyblion (Llywodraeth Cymru, 2020). Gall athrawon cynllunio yn ofalus i drefnu grwpiau yn briodol i sicrhau tegwch a chyfle cyfartal fel bod pob disgybl yn cael cyfle i ddatblygu i'w lawn botensial unigol a chysylltu gyda'u hawliau.

Myfyrdod/Gwerthusiad a Chamau Nesaf
Yn ôl Brookfield (1998) mae’n credu mai ystyriaeth o ddigwyddiad yn angenrheidiol er mwyn dod o hyd i gamau nesaf priodol. Felly, drwy ddadansoddi ar lenyddiaeth ac adfyfyrio ar hyn trafodwyd nawr am gamau nesaf.
Byddai'n afrealistig disgwyl i athro allu arsylwi ar holl weithgareddau yn yr ystafell ddosbarth. Felly, gyda'r math o weithgaredd a arsylwyd gennyf fi fel disgrifiwyd yn nigwyddiad critigol 4, credaf fod trefniant yr ystafell ddosbarth a'r rhyddid i archwilio gyda chyfoedion yn briodol ac yn adlewyrchiad o hawliau plant yn ôl UNICEF (dim dyddiad). Gwelais ryngweithio, meddwl beirniadol, mynegiant, datrys problemau a dysgu yn digwydd yn naturiol yn absenoldeb yr athro fel trafodwyd yn flaenorol sydd yn adlewyrchiad o ddibenion Donaldson (2015). Felly, byddwn yn awgrymu mai'r camau nesaf yn yr achos hwn fyddai i barhau i ddarparu cyfarwyddiadau gweledol ac ysgrifenedig am weithgareddau annibynnol i barhau i annog annibyniaeth a chydweithredu er mwyn datrys problemau (Sjoberg, 2010). Argymhellaf fod cyfarwyddiadau ysgrifenedig yn cael eu darparu fel y gallent, wrth i ddysgwyr ddatblygu eu medrau darllen ac eu hymarfer mewn senarios chwarae.
Ar ôl ystyried yr adolygiad o lenyddiaeth, gwelais roedd cydbwysedd o agweddau cadarnhaol a negyddol grwpio gallu. Felly, y camau nesaf fyddai parhau i rwpio ar hap ar gyfer gweithgareddau rhydd yn absenoldeb yr athro fel y gall plant llai abl ddysgu oddi wrth eu cyfoedion mwy gwybodus. Hefyd, gall plant mwy abl ymarfer eu galluoedd presennol a'u defnyddio'n hyderus fel cefnogodd llawer o ddamcaniaethwyr yn yr adolygiad llenyddiaeth. Fodd bynnag, gellir trefnu grwpiau gallu cymysg hefyd yn hytrach nag ar hap i baru cymysg o allu yn bwrpasol. Yn ogystal â hyn, byddwn yn argymell bod grwpio gallu yn digwydd lle y bo'n briodol, e.e. yn ystod tasgau ffocws ag arweinir gan yr athro fel y gall yr athro, gyda'i gilydd, herio ac arsylwi ar berfformiad y dysgwyr a nodi anghenion ar gyfer dilyniant. Gall yr athro hefyd gyflwyno gwersi yn ôl gallu er mwyn peidio â chyfyngu ar blant neu weithgareddau rhyddiaith yn rhy heriol, fel argymhellodd Hallam (dim dyddiad). Fel hynny, mae plant yn cael tegwch ac yn cael dull realistig o gyflawni eu potensial (Dyson, Goldrick a West, 2016).
Creda Valimaki et al (2020) mae arsylwi a dysgu drwy wneud yn ddiwerth heb y broses o ‘concious thinking’. Cyfeiriaf yn ôl at Brookfield (1998) a’i gydnabyddiaeth o ba mor bwysig yw technegau myfyriol wrth nodi cyfleoedd dilyniant. Creodd ef dechneg o fyfyrio ar brofiad gan edrych drwy 4 lens. I grynhoi'r 4 lens, rhaid i'r unigolyn ystyried ei lens personol, ei deimladau a'i gefndir ei hun a dod yn ymwybodol o sut y gallai hyn ddylanwadu ar ei farn. Rhaid ystyried lensys cydweithwyr a myfyrwyr er mwyn cael cipolwg newydd. Ac yn olaf, ymgynghori â llenyddiaeth i ehangu a deall y sefyllfa'n well. Yn debyg, trafododd Rushton a Martin (2012) sut datblygodd Kolb (1984) 4 cam ar gyfer myfyrio sydd angen ystyried y digwyddiad a nodi’r angen am newidiadau. Fodd bynnag, trefnodd Kolb (1984) ei dull mewn i bedwar cam parhaus i gynorthwyo'r proses o fyfyrio i ddod o hyd at ganlyniad a dyma sut credodd mai dysgu yn digwydd drwy brofiadau. Yn debyg, eglurodd Valimaki et al (2020) am broses myfyrio cam wrth gam Gibbs (1988). Fodd bynnag, mae gan Gibbs (1988) chwe cham sydd yn disgwyl i’r defnyddiwr i feddwl yn ddyfnach am gamau penodol ac yn annog ystyriaeth o deimladau personol yn debyg i un o lensys Brookfield (1998). Fodd bynnag, ychwanegodd Valimaki et al (2020) mae arsylwi a myfyrio ar brofiadau negyddol yn darparu profiadau dysgu gwell, ond, o brofiad, dydy hyn ddim yn wir. Doedd digwyddiad critigol 4 ddim yn brofiad negyddol ac rwyf wedi mabwysiadau llawer o gysyniadau newydd sydd yn werthfawr am fy mhrofiad dysgu myfyrwyr a dyfodol fel athrawes.
Yn ystod amgylchedd prysur yr ysgol lle gall digwyddiadau dyddiol ymddangos yn arferol, byddaf yn cofio yn y dyfodol fod digwyddiadau critigol yn bodoli (Tripp, 2011) ac mae angen i mi ddefnyddio technegau arsylwi a myfyrio yn rheolaidd er mwyn deall y sefyllfa.  Er bod Brookfield a Gibbs yn fy annog i gysylltu fy nheimladau gyda’r digwyddiad rwy’n ymwybodol am bwysigrwydd ymchwilio am safbwyntiau eraill sef; disgyblion, cydweithwyr a llenyddiaeth i sicrhau mae gen i farn wybodus a fyddaf yn gallu trosglwyddo mewn i’r dosbarth. 

Casgliad 
Drwy arsylwi heb gymryd rhan ar ddigwyddiadau o fewn dosbarth meithrin, defnyddiais nodiadau er mwyn dod o hyd i’r elfen gritigol o’r digwyddiadau. Wrth wneud hynny, rwyf wedi darganfod gwirionedd yn natganiad Tripp (2011) y gellir dod o hyd i ddigwyddiadau critigol mewn unrhyw weithgaredd yn yr ysgol sydd yn ymddangos fel digwyddiad rheolaidd.
Archwiliais am wahanol fethodoleg arsylwi a thrafodais bwysigrwydd o’r dechneg mabwysiadais i o heb gymryd rhan i sicrhau digwyddiadau naturiol er mwyn cynhyrchu ymchwil onest. Fodd bynnag, yn ystod yr ymchwil roedd tystiolaeth yn dadlau sut dydy arsylwi ddim yn effeithiol heb ymchwil pellach i ddyfnhau dealltwriaeth ac archwilio gwahanol safbwyntiau.
Yna, penderfynwyd canolbwyntio yn unig ac ymchwilio ymhellach am ddigwyddiad critigol 4.  Cysylltwyd sut roedd y ddarpariaeth ac ymddygiad y disgyblion yn adlewyrchu elfennau o ddibenion Donaldson (2015) sydd wedi’u hymgorffori yn y cwricwlwm newydd i Gymru. Roedd yn amlwg dydy disgyblion ddim yn fedrus mewn un diben yn unig ond yn datblygu casgliad o sgiliau ar draws y dibenion. Er, mae’n bosib mae dysgwyr yn gallu llwyddo mewn un elfen, felly mae hyn yn dangos yr angen am ymyrraeth bellach gan berson mwy gwybodus i gefnogi’r plentyn i gyrraedd camau na fyddant yn cyflawni yn unigol.  
Cyflawnais adolygiad o lenyddiaeth eang am ddigwyddiad critigol 4. Drwy ymchwilio llenyddiaeth, agorwyd y meddwl i ystyried safbwyntiau eraill i ddyfnhau dealltwriaeth am y manteision a gwendidau o fodelu ymddygiad a grwpio ystod gallu. Fe ddaeth i'r casgliad y gall grwpiau o allu, a gallu cymysg barchu hawliau plant a'u helpu i gyflawni eu potensial drwy gynllunio'n ofalus.
Des i ar draws llawer o dystiolaeth yn dadlau sut mae elfennau o ymchwil ddim yn effeithiol ar wahân, felly, er mwyn priodi'r holl wybodaeth hyd at hyn, adfyfyriais ar yr elfennau ychwanegol yn yr ymchwil yma.
Yn ôl Estyn (2017) mae ymchwilio ac adfyfyrio yn dechneg ddefnyddiol o bontio damcaniaethau ac arfer er mwyn cyfrannu tuag at wella arfer ac yn ddisgwyliedig o athrawon i gyfrannu addysgeg gyda datblygiad personol (Llywodraeth Cymru, 2018).







Atodiadau
ARSYLWI / NODIADAU MAES 1
	Dyddiad: 29.09.2020
	Amser: 09:10yb
	Grŵp blwyddyn: Meithrin

	Manylion y wers:
Fe drefnodd yr athrawes y plant, nid mewn i grwpiau gallu, ond mewn grwpiau ar hap.
Aeth grŵp o 10 plant i’r ardal agored tu allan yn union am blant y dosbarth meithrin gyda chynorthwywraig yn ei arsylwi. Roedd ardaloedd chwarae rôl, cerddoriaeth ac adnoddau ar gyfer gweithgareddau corfforol. Roedd rhyddid i’r plant i archwilio tu allan heb dasg benodol.

	Diwylliant yr ystafell ddosbarth:
Roedd y plant wedi mynd at weithgaredd o ddewis nhw yn annibynnol ac mewn parau o ddau heb arweinyddiaeth wrth y gynorthwywraig. Arsylwais roedd rhai o blant yn canolbwyntio ar dasg ddewisol am gyfnod byr ac archwilio beth roedd y plant eraill yn ei wneud. Ar y llaw arall roedd disgyblion arall yn canolbwyntio ar dasg am gyfnod hir er mwyn datblygu e.e. adeiladu twr.

	Amcanion:
Roedd yr ardaloedd yn agored heb gyfarwyddiadau ac roedd y plant yn gweld yn hyderus i ymchwilio'r adnoddau ac ardaloedd yn annibynnol neu mewn parau.
Roedd y gynorthwywraig yn cerdded o amgylch er mwyn rhoi teimlad o ddiogelwch i’r plant i ymchwilio yn rhydd.

	Cyfarwyddyd:
Doedd dim arweiniad gan y gynorthwywraig ac aeth y plant i weithio mewn grwpiau neu yn annibynnol i ddewis nod y dasg ei hunain. Arsylwais y plant yn trafod beth i’w wneud ac yn cydweithio. Hefyd arsylwais blant yn arsylwi ei gyfoedion a phlant yn gweithio yn annibynnol.
Roedd y gynorthwywraig ond yn ymyrryd os oedd y plant wedi gofyn am gymorth.

	Mynediad a her:
Doedd dim un plentyn yn crwydro, roedd pob plentyn yn canolbwyntio ar dasg am adeg fer neu hir cyn edrych am sialens newydd. Roedd y plant yn cydweithio a’i gilydd i gyflawni nodau personol.
Heb ymyrraeth y gynorthwywraig roedd rhaid i’r disgyblion cydweithio neu weithio yn annibynnol er mwyn cyflawni'r hyn roedden nhw wedi anelu at gyflawni gan gymryd risg, datrys problemau a chydweithio.

	Asesiad
Arsylwais y plant mynd at y gweithgareddau o ddewis yn hyderus heb arweinyddiaeth, roedd hwn yn amlwg roedd y plant yn ymwybodol am y drefn a defnyddio gwybodaeth bresennol er mwyn cwblhau tasgau yn annibynnol.
Roedd y plant wedi defnyddio cydweithrediad er mwyn cwblhau tasgau mwy heriol e.e. ddwy i symud darnau mawr o bren. 

	Manylion Penodol / Digwyddiadau Critigol:
Roedd y profiad heb arweinyddiaeth neu gyfarwyddiadau yn caniatáu plant i gymryd risg, datrys problemau a chydweithio. Gan wneud hynny roedd hyder, creadigrwydd/dychymyg a sgiliau cymdeithasol a corfforol y plant yn datblygu.
Felly,  mae’n ddiddorol i arsylwi maint mae plant yn datblygu yn gyfannol heb arweinyddiaeth oedolyn. Ond rwy’n ymwybodol sut mae presenoldeb oedolyn yn rhoi ymdeimlad o ddiogelwch i blant i archwilio yn rhydd ac ymofyn am gymorth pan fo angen.





COFNOD ADNABOD DIGWYDDIADAU CRITIGOL 1
	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	Dyddiad: 29.09.2020

Amser: 09:10yb 

Oedran: 3 mlwydd oed 

Cyfnod y grŵp: Dosbarth Meithrin

Pobl dan arsylwad: Cynorthwywraig dosbarth a 10 disgybl

	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Roedd grŵp o ddeg plentyn wedi cael rhyddid i chwarae yn yr ardaloedd tu allan gyda chynorthwywraig yn ei harsylwi.
Roedd tri disgybl wedi creu llwybr cerdded/cydbwyso gan drefnu bocsys un o flaen y llall heb gymorth gan y gynorthwywraig.
Ychwanegodd disgybl darnau o bren ar ddechrau a diwedd y llwybr i greu ramp cydbwyso.
Roedd llawer o blant yn hyderus wrth wneud yr her yma ond weithiau yn colli cydbwysedd. Roedd y gynorthwywraig yn agos at y gweithgaredd yn arsylwi am beryglon ac yn barod i ymyrryd os oedd angen. Wrth wneud hynny roedd gan y disgyblion cyfle i gyd-weithio, datrys problemau a chymryd risg mewn lle diogel er mwyn datblygu creadigrwydd, sgiliau corfforol a chydweithredol a hyder.
Sylweddolodd disgybl roedd rhywun wedi ychwanegu'r darnau o bren ac roedd wedi gofyn i’r athrawes i symud nhw er mwyn gorfod neidio i ffwrdd o’r llwybr. Roedd yr athrawes wedi helpu codi a symud y darnau o bren. Felly, unwaith cyrhaeddodd y plant at ddiwedd y llwybr roedd angen neidio, roedd y plant yn cefnogi ei gilydd gan weiddi ‘jump’ a rhoi clod. Roedd y plant wedi dewis i chwarae ar y llwybr am ddua ddeg munud i ymarfer ac ailadrodd ei sgiliau.
Mae’r profiad yma yn adlewyrchu damcaniaethau dysgu arbrofol a gwerthfawr profiadau cymdeithasol. 



ARSYLWI / NODIADAU MAES 2
	Dyddiad: 29.09.2020
	Amser: 10:40yb
	Grŵp blwyddyn: Meithrin 

	Manylion y wers:
Arsylwais mewn dosbarth Meithrin o 28 o blant oedran 3. Fe drefnodd yr athrawes y plant, nid mewn i grwpiau gallu, ond mewn grwpiau ar hap. Cafodd trafodaeth am hyn ac roedd yr athrawes wedi esbonio mae’r plant yn eithaf newydd i’r ysgol ac mae angen treulio amser i ddod i adnabod gallu'r plant cyn trefnu mewn i grwpiau gallu sydd yn digwydd amser Pasg.
Arsylwais weithgaredd ffocws am ugain munud am thema newydd, sef; hydref, gyda’r athrawes a phedwar disgybl tu fewn y dosbarth. Roedd grwpiau eraill wedi cychwyn gweithgareddau mewn ardaloedd tu fewn a thu allan y dosbarth gyda’r cyn-orthwyr.
Eisteddodd rhes o bedwar o blant o flaen y bwrdd gwyn rhyngweithiol gyda’i choesau wedi croesi hed i’r athrawes i ofyn. Roedd yr athrawes yn eistedd i’r ochr i’r bwrdd ble roedd y plant yn gallu gwneud cyswllt llygaid gyda’r athrawes a chysylltu gyda’r lluniau roedd wedi arddangos ar y bwrdd gwyn. Roedd tawelwch yn y dosbarth heb i’r athrawes gofyn cyn cychwyn y wers.

	Diwylliant yr ystafell ddosbarth:
Roedd y cynorthwywragedd yn gweld yn hyderus ac yn ymwybodol am gyfrifoldebau nhw ac yn galw grwpiau penodol atyn nhw a chychwyn gweithgareddau yn amserol. Felly, roedd hwn yn caniatáu'r athrawes i ddechrau tasgau ffocws yn sydyn.
Roedd tawelwch yn y dosbarth wrth i’r plant canolbwyntio ar weithgareddau. Roedd lleihau nifer o blant yn y dosbarth yn cyfrannu at osteg yr amgylchedd hefyd.
Dwi’n credu mai’r drefn agored ond penodol i weithgareddau'r dosbarth yn cyfrannu at agwedd ac ymddygiad tawel a canolbwyntiedig y plant. Yn ychwanegol, roedd y dosbarth yn lle diogel i ganiatáu plant i archwilio a dysgu yn annibynnol.
Wrth i’r grwpiau cael ei drefnu roedd y plant yn gweld yn ymwybodol am y drefn; e.e. ar ôl gwneud gweithgaredd penodol roedden nhw’n mynd ati i edrych am dasg annibynnol nes bod athrawes yn ei alw. 

	Amcanion:
Cychwynnodd y thema arsylwais ar y diwrnod cyn mynychais ar fy mhrofiad pontio, felly, doedd dim eto arddangosfeydd i greu amgylchedd i adlewyrchu’r thema ond ar ôl trafodaeth gyda’r athrawes roedd wedi hysbysu bydd gwaith yn cael ei arddangos yn ystod yr wythnosau nesaf i gyfathrebu'r profiadau mae’r plant wedi cael.
Fodd bynnag, roedd yr athrawes wedi arwain y dasg ffocws am Hydref ac roedd y gweithgareddau ychwanegol yn adlewyrchu'r pwnc. Gwelais gemau paru dail tebyg, crefft anifeiliaid Hydref, llyfrau Hydref, twba synhwyraidd ac roedd caneuon a thrafodaeth trwy’r dydd i gyfoethogi’r thema.  

	Cyfarwyddyd:
Gaeth y plant stori am yr Hydref ar ddechrau’r dydd a thrafodaeth am y cynnwys. Felly, cyfeiriodd yr athrawes nol at hwn cyn cychwyn y dasg ffocws. Hefyd, cyn cyflwyno'r dasg, roedd yr athrawes wedi asesu beth roedd y plant yn cofio am y wers flaenorol cawsant nhwr diwrnod cyn.
Yna, heb gyflwyno'r wers bresennol dechreuodd yr athrawes i ddangos lluniau ar y bwrdd rhyngweithiol o anifeiliaid Hydref a’i drafod.
Cysylltodd yr athrawes y thema at y tywydd rydyn yn profi nawr i helpu’r plant deall sut ni’n gwybod mae Hydref yw hi nawr gan brofi'r hyn rydyn wedi dysgu yn y dosbarth.

	Mynediad a her:
Her arall i’r athrawes a’r disgyblion roedd i gyfathrebu yn ddwyieithog. Trafodais gyda’r athrawes flaen llaw am gefndir y disgyblion. Roedd rhan fwyaf o’r plant a theuluoedd yn Saesneg, neu yn cyfathrebu gyda rhieni siaradwyr Cymraeg yn Saesneg gartref. Roedd yr athrawes wedi ychwanegu sut mae’r adran wedi mabwysiadu dull ailadrodd ‘Cymraeg, Saesneg, Cymraeg’ ble mae gan blant cyfle i glywed iaith Cymraeg, deall yn Saesneg, wedyn ail-glywed y Gymraeg i ddechrau cysylltu'r ddau ystyr.
Roedd yr athrawes yn ymwybodol am yr her yn ystod y dasg arsylwais ac roedd yn croesawu cyfranogiad Saesneg ac yn ymateb yn Gymraeg gan ailadrodd beth weddodd y plentyn. Arsylwais yr athrawes hefyd yn annog y plant i ailadrodd geiriau yn Gymraeg gan ddefnyddio lluniau ar y bwrdd gwyn rhyngweithiol i ddyfnhau dealltwriaeth.

	Asesiad
Roedd yr athrawes yn cwestiynu cof y plant, unwaith rhoddodd plentyn ateb roedd yr athrawes yn cwestiynu er mwyn annog y plant i ehangi ar ei dealltwriaeth ac i feddwl yn ddyfnach.
Gaeth y plant stori am yr Hydref ar ddechrau’r dydd a thrafodaeth am y cynnwys. Felly, cyfeiriodd yr athrawes nol at hwn cyn cychwyn y dasg ffocws. Hefyd, cyn cyflwyno'r dasg, roedd yr athrawes wedi asesu beth roedd y plant yn cofio am y wers flaenorol cawsant nhwr diwrnod cyn.
Amser gartref, dangosodd cardiau fflach a gofyn y plant i edrych am ddail gwahanol liw i ymestyn y ddysgu tu allan i’r ysgol.

	Manylion Penodol / Digwyddiadau Critigol:
Sylweddolais roedd y plant yn fwy awyddus i gyfrannu ac eistedd/ymddwyn sut gofynnodd yr athrawes pryd defnyddiodd hi adnoddau e.e. basged yn cuddio pethau Hydref.
Dydy grwpiau gallu ddim yn angenrheidiol am drafodaeth a chyflwyniad i thema.
Mae’n arfer effeithiol i symud at gyflymdra'r disgyblion a theilwra cyfathrebu at allu a dealltwriaeth y plant.  



COFNOD ADNABOD DIGWYDDIADAU CRITIGOL 2
	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	Dyddiad: 29.09.2020

Amser: 10:40yb 

Oedran: 3 mlwydd oed 

Cyfnod y grwp: Dosbarth Meithrin 

Pobl dan arsylwad: Athrawes ddosbarth a 4 disgybl 

	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Cychwynnodd yr athrawes gyda’i grŵp o bedwar gan ofyn i’r plant i atgofio beth drafododd y dosbarth ddoe. Roedd un disgybl gweiddi ‘leaves’.
Ymatebodd yr athrawes: ‘Ie, dail!’ Ailadroddodd bob plentyn ‘dail’ ac roedd yr athrawes eto wedi rhoi clod. Arsylwais ailadrodd a chyfieithu tebyg trwy gydol y wers.
Roedd yr athrawes yn caniatáu trafodaeth am Hydref yn y Saesneg er bod yr ysgol yn un Gymraeg oherwydd roedd yn cyflwyno thema newydd. Roedd hefyd yn ystyried roedd y plant yn newydd i’r ysgol ac yn ymwybodol roedd y plant yn fwy hyderus i gyfathrebu mewn iaith Saesneg. Felly, roedd yr athrawes yn defnyddio patrwm: Cymraeg/Saesneg/Cymraeg i gyfathrebu gyda’r disgyblion.
Yn ystod y drafodaeth roedd yr athrawes wedi cwestiynu er mwyn gwybod dealltwriaeth y disgyblion, cyflwyno geiriau Cymraeg Newydd i eirfa’r disgyblion a cheisio dyfnhau’r ddealltwriaeth gan gwestiynu ymhellach ac ychwanegu gwybodaeth gan ddefnyddio adnoddau fel dull gweledol. Sgaffaldau’r hyn mae’r plentyn yn gwybod a chanmol yr ymddygiad sef iaith Cymraeg er mwyn atgyfnerthu'r ymddygiad mae’r ysgol am weld.
Yn ychwanegol, am bob anifail Hydref roedd yr athrawes wedi canu cân yn Gymraeg. Roedd alaw'r gân ddim yn newid ond am enwau’r anifail ac roedd y plant yn cofio geiriau'r can ac yn ymuno gyda’r symudiadau. Ystyriais mai’r dull yma o addysgu drwy ganu yn cyfrannu tuag at gof tymor hir.
Wrth drafod yr anifeiliaid roedd yr athrawes wedi tynnu tedis allan o’r fasged. Sylweddolais roedd sylw ac ymddygiad y plant wedi newid. Roedd mwy o lonydd a diddordeb ganddyn nhw.




ARSYLWI / NODIADAU MAES 3
	Dyddiad: 29.09.2020
	Amser: 11:10yb
	Grŵp blwyddyn: Meithrin

	Manylion y wers:
Roedd y dosbarth wedi cael ei drefnu mewn i grwpiau ar hap. Arsylwais ddau ddisgybl allan o chwech a oedd yn rhydd i ddewis gweithgaredd mewn un o’r chwe ardal tu fewn y dosbarth.
Crwydrodd y disgyblion o amgylch y dosbarth i weld pa weithgareddau oedd wedi cael ei osod allan cyn dewis beth oedd o ddiddordeb iddyn nhw.
Roedd amryw o weithgareddau ar gael a rhai yn adlewyrchu'r thema Hydref a oedd wedi cael ei gyflwyno'r diwrnod cyn i mi arsylwi.

	Diwylliant yr ystafell ddosbarth:
Roedd y plant yn gweld yn ymwybodol am y drefn ac yn ymwybodol roedd dewis rhydd ganddyn nhw i wneud beth oedd o ddiddordeb iddyn nhw.
Roedd y plant yn dewis gweithgaredd yn annibynnol neu yn ymuno mewn grwpiau ac roedd rhyddid ganddyn nhw i symud i weithgaredd newydd os oedd eisiau. 
Roedd pob plentyn wedi dewis gweithgaredd heb anogaeth gan aelod o staff ond arsylwais y staff yn gwylio ymddygiad y plant i sicrhau roedden nhw’n cysylltu â gweithgareddau ac yn ymwybodol am yr hyn roedd angen nhw i wneud.

	Amcanion:
Roedd yr adeg yma yn caniatáu’r disgyblion i ddysgu trwy chwarae heb gyfarwyddiadau llym i annog creadigrwydd a hyder i weithio yn annibynnol.
Doedd dim cyflwyniad i’r gweithgareddau felly roedd yn gweld yn gyfle i’r plant i archwilio’r adnoddau a dehongli pwrpas y dasg yn annibynnol neu fel grŵp.

	Cyfarwyddyd:
Roedd y gweithgareddau o ddewis yn rhai roedd yn herio’r dysgwyr ond yn bosib cyflawni yn annibynnol neu mewn grwp.  
Roedd y plant yn ymuno a chyflawni gweithgareddau drwy geisio ac arsylwi cyfoedion. Roedd rhan fwyaf o’r dewisiadau yn adlewyrchu’r thema o Hydref. Roedd y dysgwyr yn gweld yn hyderus wrth wneud y tasgau, felly, yn fwy na thebyg wedi cael profiad yn eu chwarae yn flaenorol.

	Mynediad a her:
Gan fod y dysgwyr yn cael dewis eu gweithgaredd eu hunain, roedd hyn yn debygol o gyfrannu at eu lefelau diddordeb a'u hymgysylltiad. Roedd y cyfle hwn yn galluogi'r plant i fod yn gyfrifol am wneud penderfyniadau a phenderfynu ar ddiben a chanlyniad y profiad yn amhenodol a gyda'u cyfoedion.
Felly, roedd cyfleoedd i ymarfer a gwella sgiliau cymdeithasol a chyfathrebu yn amlwg gydag achosion achlysurol o ddatrys problemau. 

	Asesiad
Roeddwn yn ymwybodol falle mai’r adnoddau roedd o ddewis wedi cael ei gyflwyno yn flaenorol ac roedd y dysgwyr yn hyderus wrth ddefnyddio. Felly, roedd yr athrawes yn caniatáu rhyddid iddyn nhw i weithio yn hollol annibynnol.
Roedd y staff yn bresennol i ddarparu cymorth pan oedd angen ac roedd y plant yn ymddangos yn ddigon hyderus i ofyn. Arsylwais ddisgybl yn gofyn am gymorth, arsylwi'r oedolyn wedyn defnyddio ei sgiliau i helpu disgybl arall fel byddaf yn trafod yn y digwyddiad critigol isod.

	Manylion Penodol / Digwyddiadau Critigol:
Wrth arsylwi'r digwyddiad yma, ystyriais mai angen rhoi cyfle i blant i weithio yn annibynnol er mwyn magu hyder. Gan dybio bod y plant wedi cael cyflwyniad i'r gweithgareddau hyn o'r blaen, roeddent yn ymddangos yn hyderus i'w cwblhau heb gymorth oedolion. Felly, byddaf yn ystyried hyn a sicrhau mae plant wedi cael cymorth blaenorol er mwyn datblygu'r sgiliau angenrheidiol i’w cychwyn annibyniaeth a modelu ymddygiad/sgiliau i gyfarparu'r dysgwyr i ymarfer a llwyddi. Hefyd byddaf yn sicrhau bod y plant yn cael ei harsylwi/asesu er mwyn darparu her neu gymorth i gyrraedd camau datblygiad nesaf.



COFNOD ADNABOD DIGWYDDIADAU CRITIGOL 3
	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	Dyddiad: 29.09.2020

Amser: 11:10yb 

Oedran: 3 mlwydd oed 

Cyfnod y grwp: Dosbarth Meithrin 

Pobl dan arsylwad: Cynorthwywraig, disgybl A a B

	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Arsylwais ddisgybl A edrych ar ba weithgareddau yn yr ardaloedd roedd o ddewis tu fewn y dosbarth. Cerddodd tuag at stondin peintio a phentwr o bapur i’r ochor i’r stondin. Pigodd un darn o bapur a cherdded draw at y gynorthwywraig ddosbarth.
Gofynnodd disgybl A wrth dal darn o bapur: ‘Can you put this on there?’ gan bwyntio tuag at yr ardal paentio. Atebodd y gynorthwywraig: ‘Ti eisiau paentio?’ Ymatebodd: ‘Ie’.
Roedd y gynorthwywraig wedi galw enw disgybl A i sicrhau roedd hi’n arsylwi cyn dangos sut i wneud er mwyn annog annibyniaeth wrth ei wneud yn y dyfodol. Dangosodd sut i agor y peg a chau dros y darn o bapur er mwyn ei ddal i’r stondin.
Yn ystod paentio, eiliadau ar ôl cael ymyrraeth gan y gynorthwywraig, daeth disgybl B at y stondin a gofynnodd disgybl A os oedd angen darn o bapur arno ef. Heb ymateb roedd disgybl A wedi defnyddio ei chôf a defnyddio'r wybodaeth maent wedi arsylwi a phegio darn o bapur i’r stondin.
Wrth arsylwi'r digwyddiad yma, meddyliais am ddamcaniaeth sgaffaldau lle mae aelod o staff wedi gweld cyfle i ddatblygu ar sgiliau'r plentyn ac annog annibyniaeth. Roedd y digwyddiad wedi profi yn effeithiol ac yn llwyddiannus wrth i’r plentyn defnyddio'r hyn roedd wedi arsylwi a’i rhoi ar waith. Yna roedd disgybl A wedi sgaffaldau dealltwriaeth disgybl B. Hefyd roedd y digwyddiad wedi adlewyrchu damcaniaethau dysgu cymdeithasol a dynwared.


[bookmark: cysill]
ARSYLWI / NODIADAU MAES 4
	Dyddiad: 30.09.2020
	Amser: 10:15yb
	Grŵp blwyddyn: Meithrin

	Manylion y wers:
Roedd y dosbarth wedi cael ei drefnu mewn i grwpiau ar hap. Roedd tri grŵp yn gwneud gweithgareddau penodol gyda’r staff yn arwain ac arsylwi'r gweithgaredd ond roedd un grŵp yn rhydd i ddewis allan o’r chwe ardal o fewn y dosbarth.
Roedd disgybl A wedi mynd at ddisgybl B yn syth a dweud: ‘Let’s go and play there’ gan bwyntio at dwba ar y llawr yn gornel y dosbarth. Aeth y ddau ddisgybl at y gweithgaredd, eisteddodd yn y twba ac archwilio beth oedd ynddo. Roedd y twba yn llawn clipiau siâp ‘c’ lliwgar a dau gerdyn gyda chyfarwyddiadau sut i chwarae.

	Diwylliant yr ystafell ddosbarth:
Roedd disgybl A yn gweld yn hyderus pa weithgaredd roedd hi am wneud yn ystod y cyfnod yma ac roedd yn awyddus i gael cwmni wrth wneud e ac annog disgybl B i ymuno gyda hi.
Roedd pawb o fewn y dosbarth yn gweld yn ymwybodol am yr hyn roeddwn yn gwneud yn ystod y sesiwn yma a mynd ati i’w cwblhau.
Roedd y dysgwyr a oedd yn dysgu’n annibynnol i rydd i’w wneud ond yn cael ei arsylwi gan yr aelodau o staff heb wybod.

	Amcanion:
Roedd yr adeg yma yn caniatáu’r disgyblion i ddysgu trwy chwarae heb gyfarwyddiadau llym i annog creadigrwydd a hyder i weithio yn annibynnol neu fel grwp.
Doedd dim cyflwyniad i’r gweithgareddau felly roedd yn gweld yn gyfle i’r plant i archwilio’r adnoddau a dehongli pwrpas y dasg yn annibynnol neu fel grŵp. Ystyriais y posibilrwydd mae’r plant wedi cael cyflwyniad i’r gweithgareddau yn flaenorol ac yn ymwybodol sut i gyflawni’r tasgau.
Roedd y gweithgaredd arsylwais yn un i ddatblygu sgiliau echddygol manwl.

	Cyfarwyddyd:
Roedd y gweithgareddau o ddewis yn rhai roedd yn herio’r dysgwyr ond yn bosib cyflawni yn annibynnol neu mewn grwp.  
Roedd y disgyblion yn ymuno a chyflawni gweithgareddau drwy geisio ac arsylwi cyfoedion. Roedd y dysgwyr yn gweld yn hyderus wrth wneud y tasgau, felly, yn fwy na thebyg wedi cael profiad yn eu chwarae yn flaenorol.
Roedd cyfarwyddiadau ysgrifenedig gyda lluniau am y dasg ymuno’r clipiau i helpu’r disgyblion deall y nod a chyflawni heb ymyrraeth oedolyn.

	Mynediad a her:
Gan fod y dysgwyr yn cael dewis eu gweithgaredd eu hunain, roedd hyn yn debygol o gyfrannu at eu lefelau diddordeb a'u hymgysylltiad. Roedd y cyfle hwn yn galluogi'r plant i fod yn gyfrifol am wneud penderfyniadau a phenderfynu ar ddiben a chanlyniad y profiad yn amhenodol a gyda'u cyfoedion.
Felly, roedd cyfleoedd i ymarfer a gwella sgiliau cymdeithasol a chyfathrebu yn amlwg gydag achosion achlysurol o ddatrys problemau. Roedd y cyfarwyddiadau yn annog y disgyblion i ddehongli'r lluniau er mwyn cwblhau'r dasg. Roedd y geiriau yno hefyd sydd yn helpu’r plant i adnabod a chysylltu rhai o eiriau at beth sydd yn ymddangos yn y lluniau.

	Asesiad
Roeddwn yn ymwybodol falle mai’r adnoddau roedd o ddewis wedi cael ei gyflwyno yn flaenorol ac roedd y dysgwyr yn hyderus wrth ddefnyddio. Felly, roedd yr athrawes yn caniatáu rhyddid iddyn nhw i weithio yn hollol annibynnol.
Roedd disgybl A yn gweld yn fwy hyderus ac ymwybodol sut i ddefnyddio’r cyfarwyddiadau ac yn defnyddio'r wybodaeth yma i gynorthwyo dealltwriaeth disgybl B. Erbyn diwedd y gweithgaredd roedd disgybl B, wrth arsylwi a gwrando ar ddisgybl A, wedi mabwysiadau un o’r ddau ddisgwyliad a oedd ar y cyfarwyddiadau.

	Manylion Penodol / Digwyddiadau Critigol:
Wrth arsylwi'r digwyddiad yma, ystyriais mai angen rhoi cyfle i blant i weithio yn annibynnol er mwyn magu hyder. Gan dybio bod y plant wedi cael cyflwyniad i'r gweithgareddau hyn o'r blaen, roeddent yn ymddangos yn hyderus i'w cwblhau heb gymorth oedolion ond gyda chanllawiau gweledol ar y cardiau cyfarwyddiadau. Felly, byddaf yn ystyried hyn a sicrhau mae plant wedi cael cymorth blaenorol er mwyn datblygu'r sgiliau angenrheidiol i’w cychwyn annibyniaeth a modelu ymddygiad/sgiliau i gyfarparu'r dysgwyr i ymarfer a llwyddi. Hefyd byddaf yn sicrhau bod y plant yn cael ei harsylwi/asesu er mwyn darparu her neu gymorth i gyrraedd camau datblygiad nesaf.


COFNOD ADNABOD DIGWYDDIADAU CRITIGOL 4
	Manylion sy'n berthnasol i'r cyd-destun ymchwil.

Dyddiad/amser.
Oedran/Cyfnod y grŵp.
Pobl dan sylw.
Gwybodaeth gyd-destunol
o nodiadau maes.

	Dyddiad: 30.09.2020

Amser: 10:15 y.b. 

Oedran: 3 mlwydd oed 

Cyfnod y grwp: Dosbarth Meithrin 

Pobl dan arsylwad: Disgybl A a B

	Beth ddigwyddodd? Dadfeiliad manwl o'r hyn a arsylwyd gennych a pha syniadau ar addysgeg ac ymarfer a ddigwyddodd i chi o ganlyniad, gan edrych tuag at eich ymchwil.
	Aeth 2 ddisgybl i'r twba llawn clipiau siâp 'c'. Yn y twba roedd cyfarwyddiadau ysgrifenedig a gweledol o sut i greu cadwyn o glipiau. 
Aeth disgybl B, heb gysylltu gyda’r cyfarwyddiadau, syth ati i glipio gwahanol liwiau at un clip penodol i greu criw, nid gadwyn. Edrychodd disgybl A ar y cyfarwyddiadau, ac ebychodd: ‘No, we need to do it like this!’. Edrychodd disgybl B i fynnu at A a’u rhewi. Cododd disgybl B y cerdyn arall ac astudio am eiliad. Wrth iddi hi edrych ar y cyfarwyddiadau roedd disgybl A wedi cychwyn cysylltu'r clipiau coch un unig at ei gilydd i greu cadwyn fel oedd yn y llun. Dywedodd disgybl A: ‘let’s do all red colours!’ ac roedd disgybl B o hyd yn arsylwi ac roedd yn ymddangos ei fod yn meddwl am ofyniad y dasg o hyd cyn parhau.
Ailddechreuodd disgybl B gan glipio darnau coch yn unig at ei gilydd ond roedd yn parhau i glipio darnau at un clip penodol.
Er doedd disgybl B wedi deall y cwbl roedd wedi dysgu un elfen newydd; i gysylltu'r un lliwiau wrth arsylwi a chael ei dealltwriaeth wedi’i sgaffaldau gan blentyn mwy gwybodus. Os yw’r disgybl hon yn cael cyfle i weithio at y dasg yma eto gyda’r cyfarwyddiadau gweledol a rhywun i fodelu bydd cyfle iddi hi ddatblygu ymhellach. Arsylwais ddamcaniaeth dysgu cymdeithasol yn ystod y gweithgaredd yma.

